РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 27

от заседание на Комисия ”Професионална квалификация и 
информационни технологии”,
проведено на 21.11.2019 г.

Днес, 21.11.2019 г. /четвъртък/ от 12:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА 
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА-отсъства
СЕВДАЛИН МАВРОВ-отсъства	
            
На заседанието присъстват експертните сътрудници на комисията: инж. Мирослава Чирпъкова - началник отдел „ИО“ и инж. Анелия Чомакова – главен експерт в дирекция „ИТСС“.

	 		1.ОТНОСНО: Писмо от административния ръководител на Апелативен съд – Бургас относно регистрация в Системата за сигурно електронно връчване.

Комисия “Професионална квалификация и
информационни технологии”
Р Е Ш И :

1.1. Отлага разглеждане на писмото от административния ръководител на Апелативен съд – Бургас до получаване на отговор съгласно решение на Комисията по протокол № 22/03.10.2019 г., т.3, с което е изискана информация от разработчика на системата за Електронно съобщаване и призоваване, интегрирана в Единния електронен портал за електронно правосъдие, разработена по проект, финансиран по Норвежкия финансов механизъм (НФМ) 2009-2014 относно възможностите за актуализиране и надграждане на системата, финансовата стойност, както и възможността за интегриране със Системата за сигурно е-Връчване.

1.2. Да се изпрати писмо до председателя на Държавна агенция „Електронно управление“ в случаите, касаещи е-правосъдие, като част от е-управление следва да се обръща към Комисия „Професионална квалификация и информационни технологии“ към Пленума на ВСС, а не директно към органите на съдебната власт.
1.3. Изпраща решението по т. 1  на административния ръководител на Апелативен съд – Бургас, за сведение.

	2.ОТНОСНО: Писмо от Консорциум „Лирекс БГ“ ООД – „Индекс-България“ ООД относно сключване на договор от органите на съдебната власт за следгаранционна поддръжка на АИС „Бюра съдимост“ за срок от една календарна година, считано от 01.01.2020 г.
Писмо с идентично съдържание е разгледано на заседание на Комисията по протокол № 25/07.11.2019 г., т. 3, поради което

Комисия “Професионална квалификация и
информационни технологии”
Р Е Ш И :

2.1. Приема за сведение писмото от Консорциум „Лирекс БГ“ ООД – „Индекс-България“ ООД относно сключване на договор от органите на съдебната власт за следгаранционна поддръжка на АИС „Бюра съдимост“ за срок от една календарна година, считано от 01.01.2020 г.

	3.ОТНОСНО: Писмо от Консорциум „Лирекс БГ“ ООД – „Индекс-България“ ООД относно достъп на прокурори и служители от разследващите органи до базата данни на АИС „Бюра съдимост“.

Комисия “Професионална квалификация и
информационни технологии”
Р Е Ш И :

3.1. Отлага разглеждането на писмото от Консорциум „Лирекс БГ“ ООД – „Индекс-България“ ООД относно достъп на прокурори и служители от разследващите органи до базата данни на АИС „Бюра съдимост“ до получаване на отговор от Главния прокурор на Република България, съгласно решение на Комисията по протокол № 25/07.11.2019 г., т.2.
3.2. Изпраща решението по т. 3 на Консорциум „Лирекс БГ“ ООД – „Индекс-България“ ООД, за сведение.

4.ОТНОСНО: Писмо от зам. административния ръководител на Районен съд – Габрово относно възникнал проблем и затруднение с ЦССРД.
			
Комисия “Професионална квалификация и
информационни технологии”
Р Е Ш И :

4.1. Разрешаването на проблема в писмото от зам. административния ръководител на Районен съд – Габрово не е от компетентността на Комисия „Професионална квалификация и информационни технологии“ към Пленума на ВСС и касае своевременни действия и взаимна договореност от страна на двамата административни ръководители – на командироващия съд и този, в който магистратът ще бъде командирован, които своевременно следва да уведомяват дирекция „ИТСС“ в АВСС.
4.2. Изпраща решението по т. 4 на административния ръководител на Районен съд – Габрово, за сведение.

5.ОТНОСНО: Искане от административния ръководител на Софийски градски съд за извършване на корекция в бюджета на съда с цел закупуване на сторидж.

Комисия “Професионална квалификация и
информационни технологии”
Р Е Ш И :

5.1. Искането на административния ръководител на Софийски градски съд за извършване на корекция в бюджета на съда с цел закупуване на сторидж на обща стойност 26 377,20 лв. с ДДС е целесъобразно.
5.2. Изпраща решението по т. 5.1 ведно с мотивиран доклад на Комисия „Бюджет и финанси" към Пленума на ВСС, по компетентност.

6.ОТНОСНО: Искане от административния ръководител на Административен съд – Пазарджик за осигуряване на средства за закупуване на 2 броя скенери.
След оценка на щатната численост и наличната сканираща техника,

Комисия “Професионална квалификация и
информационни технологии”
Р Е Ш И :

6.1. Искането от административния ръководител на Административен съд – Пазарджик за осигуряване на средства за закупуване на 2 броя скенери на обща стойност 2 499,80 лв. с ДДС е нецелесъобразно.
6.2. Изпраща решението по т. 6.1 на административния ръководител на Административен съд – Пазарджик, за сведение.

          7.ОТНОСНО: Искане от административния ръководител на Районен съд – Благоевград за осигуряване на средства за закупуване и монтаж на 5 броя звукозаписна и озвучителна  техника за 5 съдебни зали.
След обсъждане от членовете на Комисията,
		
Комисия “Професионална квалификация и
информационни технологии”
Р Е Ш И :

7.1. Искането от административния ръководител на Районен съд – Благоевград за осигуряване на средства за закупуване и монтаж на 5 броя звукозаписна и озвучителна  техника за 5 съдебни зали на обща стойност         7 300,00 лв. с ДДС към настоящия момент е нецелесъобразно.
7.2. Препоръчва на административния ръководител на Районен съд – Благоевград да поднови искането си следващата календарна година.
7.3. Изпраща решението по т. 7 на административния ръководител на Районен съд – Благоевград, за сведение.

8.ОТНОСНО: Искане от административния ръководител на Районен съд – Средец за осигуряване на средства за закупуване на 2 броя персонални принтери с автоматичен двустранен печат и 1 брой МФУ.

Комисия “Професионална квалификация и
информационни технологии”
Р Е Ш И :

8.1. Искането на административния ръководител на Районен съд – Средец за осигуряване на средства за закупуване на 2 броя персонални принтери с автоматичен двустранен печат и 1 брой МФУ на обща стойност 887,00 лв. с ДДС е целесъобразно.
8.2. Изпраща решението по т. 8.1 ведно с мотивиран доклад на Комисия „Бюджет и финанси" към Пленума на ВСС, по компетентност.

9.ОТНОСНО: Искане от административния ръководител на Административен съд – Плевен за осигуряване на средства за закупуване на модул „Съдебен призовкар“ към САС „Съдебно деловодство“.

Комисия “Професионална квалификация и
информационни технологии”
Р Е Ш И :

9.1. Не възразява да бъде внедрен модул „Съдебен призовкар“ към САС „Съдебно деловодство“ в Административен съд – Плевен. 
9.2. Изпраща решението по т. 9.1 на Комисия „Бюджет и финанси" към Пленума на ВСС, по компетентност.

10.ОТНОСНО: Искане от административния ръководител на Районен съд - Ловеч за осигуряване на средства за внедряване на програмен продукт „NForce” и модул „JES API” към ПП “JES”.

Комисия “Професионална квалификация и
информационни технологии”
Р Е Ш И :

10.1 Не възразява да бъдат въведени програмни продукти „NForce” и модул „JES API” към ПП “JES” в Районен съд - Ловеч. 
10.2. Изпраща решението по т. 10.1 на Комисия „Бюджет и финанси" към Пленума на ВСС, по компетентност.

11.ОТНОСНО: Отговор от административния ръководител на Районен съд – Харманли в изпълнение на решение на КПКИТ по протокол № 25/07.11.2019 г., т. 11.

Комисия “Професионална квалификация и
информационни технологии”
Р Е Ш И :

11.1. Искането на административния ръководител на Районен съд – Харманли за осигуряване на средства за закупуване на 1 брой сървър нисък клас на стойност 1 130,00 лв. с ДДС е целесъобразно.
11.2. Изпраща решението по т. 11.1 ведно с мотивиран доклад на Комисия „Бюджет и финанси" към Пленума на ВСС, по компетентност.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:     /П/

КАЛИНА ЧАПКЪНОВА